Ndenge nini Biblia ekoki kosalisa ngai nazala na libota ya esengo?
Eyano ya Biblia
Biblia ekoki kosalisa yo ozala na libota ya esengo. Epesi batoli kitoko oyo esalisi bamilio ya basi ná mibali bákóma na libota ya esengo. Talá mwa batoli oyo:
Bókomisa libala na bino na buku ya Leta. Kolapa ndai ya libala liboso ya Leta ezali likambo ya ntina mpenza mpo na kobanda libala ya esengo.
—Matai 19:4-6.
Bómoniselanaka bolingo mpe limemya. Yango elimboli kosalela molongani makambo ndenge okolinga ete asalela yo.
—Matai 7:12; Baefese 5:25, 33.
Bólobanaka maloba ya mabe te. Lobáká na molongani na yo na boboto, ata soki alobi to asali likambo moko oyo epesi yo mpasi. (Baefese 4:31, 32) Ndenge Biblia emonisi yango na Masese 15:1, “eyano, ntango ezali ya boboto, elongolaka nkɛlɛ, kasi liloba oyo epesaka mpasi ematisaka nkanda.”
Bózala sembo. Makambo nyonso oyo etali lolango mpe kosangisa nzoto ezala kaka mpo na molongani na yo. (Matai 5:28) Biblia elobi: “Libala ekumisama na kati ya bato nyonso, mpe mbeto ya libala ezala na mbindo te.”
—Baebre 13:4.
Bósalelaka bana makambo na bolingo. Kokangaka miso na mabe te kasi kozalaka mpe makambo makasimakasi te.
—Masese 29:15; Bakolose 3:21.
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn